Publication: Magyar Közlöny
Issue: MK-1998-49 (Year: 1998, Number: 49)
Era: 1990-2004
Section: helyezte a hitelintézetekről és a pénzügyi vállalkozásokról szóló 1996. évi CXII. törvény (a továbbiakban: Hit.)
Paragraph Index: 399

5. § (2) bekezdése pedig további garanciális biztosítékként előírja, hogy az ORFK a 3. § alapján kapott információt — a más bűncselekmény miatt indult büntetőeljárás esetét kivéve — kizárólag a pénzmosás elleni küzdelem céljaira használhatja fel, és az információt tartalmazó adatokat tíz évig köteles megőrizni. Ezek a rendelkezések a banktitok korlátozott továbbításának alkotmányosan szükséges, de egyben elegendő garanciáit jelentik. Érvényesítik a célhozkötöttség követelményét és az adattovábbítás figyelemmel kísérhetőségének elvét, maradéktalanul teljesítik az adat további felhasználásával kapcsolatos titoktartás kötelezettségét, így az alapjog korlátozása aránytalannak sem tekinthető, egyébként azért sem, mert a Pmt. 4. § (2) bekezdése szerint a bejelentési kötelezettség teljesítése nem minősül bank-, biztosítási vagy üzleti titok megsértésének, vagy más — akár jogszabályon, akár szerződésen alapuló — adat- vagy információszolgáltatási korlátozás megsértésének. A sérelmezett törvényi szabály tehát az információs önrendelkezési alapjogot az elkerülhetetlen és arányos korlátozás mértékén túl nem korlátozza, így maga a korlátozás nem érinti az Alkotmány 8. § (2) bekezdése szerint az alapjog lényeges tartalmát. Az R. támadott rendelkezései az ORFK irányában fennálló és törvényen alapuló bejelentési kötelezettség technikai szabályait — és részben további garanciáit — határozzák meg, így azok az Alkotmány 59. § (1) bekezdésében meghatározott alapjogot nem korlátozzák, sőt nem is érintik. Mindezekre figyelemmel az Alkotmánybíróság a kifogásolt rendelkezések alkotmányellenességének megállapítására és megsemmisítésére irányuló indítványt megalapozatlannak találta, és ezért azt elutasította. Az Alkotmánybíróság a határozat közzétételét az ügy jelentőségére és az üggyel kapcsolatos számottevő közérdeklődésre tekintettel rendelte el. Dr. Sólyom László s. k., Dr. Ádám Antal s. k., az Alkotmánybíróság elnöke alkotmánybíró Dr. Bagi István s. k., Dr. Erdei Árpád s. k., alkotmánybíró alkotmánybíró Dr. Holló András s. k., Dr. Kilényi Géza s. k., alkotmánybíró alkotmánybíró Dr. Kiss László s. k., Dr. Lábady Tamás s. k., alkotmánybíró előadó alkotmánybíró Dr. Németh János s. k., Dr. Tersztyánszky Ödön s. k., alkotmánybíró alkotmánybíró Alkotmánybírósági ügyszám: 520/B/1994/2. 1998/49. szám A Köztársasági Elnök határozatai A Köztársaság Elnökének 73/1998. (VI. 9.) KE határozata határőr dandártábornokká történő kinevezésről A belügyminiszter javaslatára az eddig végzett kimagasló tevékenysége elismeréséül, a határőrség napja alkalmából

Source: https://magyarkozlony.hu/hivatalos-lapok/3df44ed6ab7889b23554975467c743f5d857b1e1/dokumentumok/66b170053f38adf923bda4f4eea0aa8d87e7ec23/letoltes